Publication: Magyar Közlöny
Issue: MK-2010-131 (Year: 2010, Number: 131)
Era: contemporary
Section: szóló 2003. évi XCII. törvény (a továbbiakban: Art.) 55. §-ának (6) bekezdése szerint vezetett nyilvántartásából
Paragraph Index: 596

(2) A Kbt. 249. §-ának (3) bekezdése helyébe a következõ rendelkezés lép: „(3) Az ajánlatkérõ az ajánlattételi felhívásban jogosult a 60. § (1) bekezdése, 61. § (1) bekezdése és a 62. § szerinti kizáró okok közül egynek vagy többnek a közbeszerzési eljárásban való érvényesítését elõírni. Ha az ajánlatkérõ valamely kizáró oknak a közbeszerzési eljárásban való érvényesítését elõírta, a kizáró okok fenn nem állásáról az ajánlattevõnek, a közbeszerzés értékének tíz százalékát meghaladó mértékben igénybe venni kívánt alvállalkozónak, valamint az ajánlattevõ részére a szerzõdés teljesítéséhez erõforrást nyújtó szervezetnek nyilatkoznia kell.”

Source: https://magyarkozlony.hu/hivatalos-lapok/48bf671df0b29479427507de6940e6202e0d2d0d/dokumentumok/f4251638855b1a0d403960609edd41bf8e52e96b/letoltes